CELEX: 32017R0238
Language: fi
Date: 2017-02-10 00:00:00
Title: Komission asetus (EU) 2017/238, annettu 10 päivänä helmikuuta 2017, kosmeettisista valmisteista annetun Euroopan parlamentin ja neuvoston asetuksen (EY) N:o 1223/2009 liitteen VI muuttamisesta

11.2.2017   
            
            
               FI
            
            
               Euroopan unionin virallinen lehti
            
            
               L 36/37
            
         KOMISSION ASETUS (EU) 2017/238,
   annettu 10 päivänä helmikuuta 2017,
   kosmeettisista valmisteista annetun Euroopan parlamentin ja neuvoston asetuksen (EY) N:o 1223/2009 liitteen VI muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kosmeettisista valmisteista 30 päivänä marraskuuta 2009 annetun Euroopan parlamentin ja neuvoston asetuksen (EY) N:o 1223/2009 (1) ja erityisesti sen 31 artiklan 1 kohdan,
   sekä katsoo seuraavaa:
   
               (1)
            
            
               Kuluttajien turvallisuutta käsittelevä tiedekomitea (SCCS) totesi 16 päivänä joulukuuta 2008 antamassaan lausunnossa (2), että bentsofenoni-3:n käyttö UV-suodattimena kosmeettisissa aurinkosuojavalmisteissa enintään 6 painoprosentin pitoisuutena ja kaikentyyppisissä kosmeettisissa valmisteissa enintään 0,5 painoprosentin pitoisuutena formulaatin suojaamiseksi ei aiheuta vaaraa ihmisen terveydelle lukuun ottamatta sen kosketus- ja valoallergeenisuutta.
            
         
               (2)
            
            
               UV-suodattimena kosmeettisissa valmisteissa käytetyn bentsofenoni-3:n nykyinen 10 painoprosentin enimmäispitoisuus olisi näin ollen laskettava 6 painoprosenttiin.
            
         
               (3)
            
            
               Sen vuoksi asetusta (EY) N:o 1223/2009 olisi muutettava.
            
         
               (4)
            
            
               Uuden enimmäispitoisuuden voimaantuloa olisi lykättävä, jotta tuotannonala voi tehdä tarvittavat muutokset valmisteiden koostumukseen. Yrityksille olisi tämän asetuksen voimaantulon jälkeen annettava kuusi kuukautta aikaa saattaa markkinoille vaatimusten mukaisia valmisteita ja poistaa markkinoilta siellä jo olevat valmisteet, jotka eivät ole uutta enimmäispitoisuutta koskevien vaatimusten mukaisia.
            
         
               (5)
            
            
               Tässä asetuksessa säädetyt toimenpiteet ovat kosmeettisten valmisteiden pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 1223/2009 liite VI tämän asetuksen liitteen mukaisesti.
   2 artikla
   Tätä asetusta sovelletaan 3 päivästä syyskuuta 2017 alkaen.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 10 päivänä helmikuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 342, 22.12.2009, s. 59.
   
      (2)  SCCP 1201/08.
   
      LIITE
      Korvataan asetuksen (EY) N:o 1223/2009 liitteessä VI oleva 4 kohta seuraavasti:
      
         
                     Viitenumero
                  
                  
                     Aineiden tunnistaminen
                  
                  
                     Edellytykset
                  
                  
                     Käytön edellytysten ja varoitusten sanamuoto
                  
               
                     Kemiallinen nimi/INN/XAN
                  
                  
                     Ainesosien yleisten nimien luettelossa esiintyvä nimi
                  
                  
                     CAS-numero
                  
                  
                     EY-numero
                  
                  
                     Valmistetyyppi, kehon osat
                  
                  
                     Enimmäispitoisuus käyttövalmiissa valmisteessa
                  
                  
                     Muu
                  
               
                     a
                  
                  
                     b
                  
                  
                     c
                  
                  
                     d
                  
                  
                     e
                  
                  
                     f
                  
                  
                     g
                  
                  
                     h
                  
                  
                     i
                  
               
                     ”4
                  
                  
                     2-Hydroksi-4-metoksibentsofenoni/oksibentsoni
                  
                  
                     Benzophenone-3
                  
                  
                     131-57-7
                  
                  
                     205-031-5
                  
                  
                      
                  
                  
                     6 %
                  
                  
                     Enintään 0,5 % valmisteen formulaatin suojaamiseksi
                  
                  
                     Sisältää bentsofenoni-3:a (1)”